Okresná prokuratúra Liptovský Mikuláš 
Tomášikova 5, 031 80 Liptovský Mikuláš 1 	

Sp. zn. : 1 Pv 486/12/5505	Liptovský Mikuláš, 3.9.2012
EEČ : 2-39-294-2012

U Z N E S E N I E

Trestná vec:	obvinený XXXXX 
Trestný čin:	ublíženie na zdraví podľa § 224 odsek 1, odsek 2 Trestného zákona číslo 140/1961 Zbierky zákonov v znení zákona číslo 177/1993 Zbierky zákonov

Rozhodol: 	prokurátor Okresnej prokuratúry Liptovský Mikuláš
Podľa § 215 odsek 1 písmeno d (§ 9 odsek 1 písmeno g) Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
dňa 20. 08. 1994 okolo 17.00 hodine na ceste I. triedy číslo 18 medzi obcami Ľubochňa a Rojkov v okrese Liptovský Mikuláš 112 metrov  východne od kilometrovníka 505, ako vodič osobného motorového vozidla typu Opel 2,5E, Ukrajinskej štátnej poznávacej značky A 6407 OC, prešiel do protismerného jazdného pruhu, keď vykonával jazdu v smere od Ružomberka na Žilinu, kde narazil do protismerne idúceho osobného motorového vozidla typu Škoda 120LS štátnej poznávacej značky SNA-90-82, ktoré riadil XXXXX, narodený  04. 01. 1949, pri ktorej zrážke utrpeli  smrteľné zranenia manželka vodiča vozidla Škoda  XXXXX, narodená  01. 07. 1954 a jej dcéra XXXXX, narodená 21. 01. 1987, ťažké zranenie následkom nehody a to traumatický šok, otras mozgu, pomliaždenie hrudníka a obličiek, zlomeninu pravej kosti stehennej utrpel vodič vozidla Škoda XXXXX, ktoré si podľa predbežnej lekárskej správy vyžiadalo liečenie v trvaní asi 3 mesiace,  ľahké zranenie následkom nehody utrpeli spolujazdci vo vozidle Opel XXXXX, narodený 20. 11. 1965  a XXXXX, narodená 21. 03. 1969,  
lebo je trestné stíhanie neprípustné ak tak ustanovuje medzinárodná zmluva  
Odôvodnenie:
Vyšetrovateľ Okresného úradu vyšetrovania Policajného zboru v Liptovskom  Mikuláši v konaní vedenom pod spisovou značkou VP-875/O2-94 viedol trestné stíhanie pre trestný čin ublíženia na zdraví podľa § 224 odsek 1, odsek 2 Trestného  zákona účinného do 01. 10. 1994 za skutok uvedený vo výrokovej časti tohto uznesenia. 
Okresná prokuratúra v Liptovskom Mikuláši žiadosťou z 18. 03. 1996 požiadala  prostredníctvom Generálnej prokuratúry Slovenskej republiky príslušný kompetentný úrad Ukrajinskej republiky s odvolaním sa na článok 84 Zmluvy medzi Československou socialistickou republikou a Zväzom Sovietskych socialistických republík o právnej pomoci a právnych vzťahoch občianskych, rodinných a trestných veciach publikovanej v Zbierke zákonov z 13. 09. 1983 pod číslom 95, ktorá bola doplnená zákonom Ukrajiny o právnom nástupníctve z 12. 09. 1991 o prevzatie trestného stíhania obvineného Valerija XXXXX, občana Ukrajinskej republiky.
Generálna prokuratúra  Ukrajinskej republiky oznámila Generálnej prokuratúre Slovenskej republiky 02. 08. 1998, že prevzala trestné stíhanie vo vyššie uvedenej trestnej veci. 
Ukrajinský justičný orgán  informoval prostredníctvom Generálnej prokuratúry Slovenskej republiky o spôsobe vybavenia prevzatého trestného stíhania. Z priloženého uznesenia Užhorodského mestského súdu  Zakarpatskej oblasti  dňa 04. 04. 2012 pod spisovou značkou 712/4584/2012 vyplýva, že trestné stíhanie Valerija XXXXX,  narodeného 27. 09. 1946, občana Ukrajiny,  trvale bytom   Ulica 1. mája 24, Olešnija, Ripkynský okres, Černihivská oblasť, súd zastavil v súvislosti uplynutím premlčacej lehoty pre trestnú zodpovednosť, pričom uznesenie je právoplatné od 11. 04. 2012.   
Podľa  článku 86  Zmluvy  medzi Československou socialistickou republikou a Zväzom Sovietskych socialistických republík o právnej pomoci a právnych vzťahoch občianskych, rodinných a trestných veciach publikovanej v Zbierke zákonov z 13. 09. 1983 pod číslom 95, ktorá bola doplnená zákonom Ukrajiny o právnom nástupníctve z 12. 09. 1991 vyplýva, že ak bola podľa článku 83 podaná zmluvnej strane žiadosť o stíhanie, nemôže sa po právoplatnosti rozsudku alebo po prijatí iného konečného rozhodnutia orgánom dožiadanej zmluvnej strany začať konanie v trestnej veci pred orgánmi dožadujúcej zmluvnej strany, a ak sa už predtým začalo, musí sa zastaviť.  
	Podľa § 215 odsek 1 písmeno d/ Trestného poriadku prokurátor zastaví trestné stíhanie ak je toto neprípustné, z dôvodu že tak ustanovuje medzinárodná zmluva (§ 9 odsek 1 písmeno g/ Trestného poriadku). 
	O skutku obvineného Valerija XXXXX, ktorý sa tohto mal dopustiť  s odkazom na vyššie uvedené rozhodnutie   Užhorodského mestského súdu Zakarpatskej oblasti Ukrajinskej republiky  už bolo právoplatne rozhodnuté, preto s odkazom na  ustanovenie článku 86 Zmluvy medzi Československou socialistickou republikou a Zväzom Sovietskych socialistických republík o právnej pomoci a právnych vzťahoch občianskych, rodinných a trestných veciach publikovanej v Zbierke zákonov z 13. 09. 1983 pod číslom 95, ktorá bola doplnená zákonom Ukrajiny o právnom nástupníctve z 12. 09. 1991, bolo potrebné rozhodnúť a zastaviť trestné stíhanie obvineného. XXXXX orgánu Ukrajinskej republiky je   totiž  prekážkou,   ktorú   predpokladá citovaná medzinárodná zmluva a ustanovenie § 215 odsek 1 písmeno d/ Trestného poriadku (§ 9 odsek 1 písmeno g/ Trestného poriadku).    
	Vzhľadom na uvedené skutočnosti preto bolo potrebné rozhodnúť tak, ako je to uvedené vo výrokovej časti tohto uznesenia.  

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Ivan Stupka
prokurátor